Fra tid til anden hører man, at kvinder bliver udsat for sexchikane i nattelivet. De får upassende tilbud, et klap i røven eller måske endda i skridtet. Nogle bliver vrede, mange ryster på hovedet, og en del har vist den opfattelse, at det blot er en del af nattelivet for kvinder.

På 100 meter fortov i Danmark er kønsrollerne byttet om. Her er det kvinder, der pifter efter mænd; kvinder, der spørger, om mændene er friske på lidt sjov, og giver pungen ( den ene eller den anden) et ordentligt klem.

Der er forskellige forklaringer på disse kvinders fremfærd. En del ser det som sølle. For ingen kvinde kan være interesseret i at have så meget sex. Og slet ikke af denne beskidte slags i Istedgade. Hun må være tvunget, snydt og presset. Og i pressen kan vi læse om menneskehandel, fejlslagen migration og uretfærdighed.